AfriForum Jeug wil 'rassisme' op UK-kampus stuit | Maroela Media
AfriForum Jeug wil 'rassisme' op UK-kampus stuit
AfriForum Jeug het Dinsdag in 'n dringende skrywe eise aan die bestuur van die Universiteit van Kaapstad (UK) gestel in reaksie op onlangse beweerde rassistiese voorvalle op dié kampus. Die organisasie eis dat die universiteit se bestuur teen 30 April op al die eise sal reageer.
AfriForum Jeug eis eerstens dat Lwazi Lushaba, 'n dosent aan die UK, afgedank word nadat hy glo uitlatings rakende die Nazi-diktator Adolf Hitler tydens 'n vooraf opgeneemde lesing gemaak het. Die DA het reeds aangedui dat hy dié dosent by die Menseregtekommissie (MRK) wil verkla.
Maroela Media het vroeër berig 'n storm het losgebars om die kop van Lushaba nadat hy gedurende die lesing glo die volgende gesê het: "Hitler het geen misdaad gepleeg nie. Al wat Hitler gedoen het, was om aan wit mense te doen wat wit mense gewoonlik vir swart mense bestem het."
AfriForum Jeug eis voorts dat die universiteit sy studenteraad (SR) tot orde roep ná die SR glo in twee onderskeie verklarings medestudente aangehits het om geweld te gebruik teen minderhede wat nie ideologies met hulle saamstem nie.
Die SR het op 19 November in 'n verklaring gesê dat die "polisie, die staat en die talle agente van witheid" hulle daagliks daaraan herinner dat om swart in 'n post-apartheid-Suid-Afrika te wees, beteken "om enigiets buiten 'n mens te wees".
Die verklaring het gevolg na afloop van die rasseherrie by die Hoërskool Brackenfell in Kaapstad toe die EFF kapsie gemaak het teen 'n private geselligheid van 'n groep van die skool se matrieks. Daar was glo geen swart leerders by die geleentheid nie. 'n Paar UK-studente het ook aan die betogings oor die voorval deelgeneem.
Die SR sê in sy verklaring hy meen die polisie was verkeerd om die betogers "gewelddadig" uitmekaar te jaag. "Die staat en wit mense gee nie om vir 'n swart kind nie. Dit is aan die orde van die dag om op 'n swart kind te skiet en te skop," lui die verklaring.
"Die SR sal in hierdie tyd nie net staan en toekyk hoe dit gebeur nie."
Daar is glo nog geen stappe gedoen teen die SR-lede wat dié uitsprake gemaak het nie.
AfriForum sê op 7 April het die SR wéér 'n verklaring uitgereik waarvolgens hy die nuutaangestelde waarnemende adjunkvisekanselier van transformasie, prof. Martin Hall, probeer diskrediteer het op grond van sy ras, geslag en seksuele voorkeur.
Die SR het in die verklaring geëis dat sy tydelike aanstelling beëindig word. Dit het geskied selfs nog voor hy sy verpligtinge aanvaar het.
Volgens AfriForum Jeug kan die SR se kritiek dus nie aan wangedrag of 'n tekort aan kundigheid toegeskryf word nie, maar wel aan 'n rassistiese, seksistiese en hetero-fobiese houding aan die kant van die SR.
AfriForum Jeug het ook inligting aangevra in verband met 'n video wat op sosiale media versprei is waarin studente van 'n meerderheidsgroep 'n oproep tot geweld teen 'n minderheid doen. Na bewering het die voorval ook op die UK-kampus plaasgevind en is die teenwoordiges studente van die universiteit.
In die video skree die student "een setlaar, een koeël" (one settler, one bullet), waarna die skare die woorde agterna skree.
AfriForum Jeug het reeds op 19 Maart 'n e-pos oor die video aan die UK-bestuur gestuur met die versoek om meer inligting oor die voorval te kry. Die organisasie wag steeds op terugvoer.
Bernard Pieters, bestuurder van AfriForum Jeug, sê indien die universiteit versuim om teen die spertyd te reageer op sy eise, sal AfriForum Jeug die saak verder neem.
"Dit is omdat die UK dan steeds hierdie onaanvaarbare gedrag en uitlatings beskerm en toelaat," sê Peters.
"Die patroon van voorvalle wat deur UK-verwante persone gepleeg word en die gebrek aan optrede deur die UK-bestuur skep die indruk dat die UK sulke gedrag goedkeur."
???? STATEMENT: UCT SRC opposes appointment of Acting DVC: Transformation. pic.twitter.com/V14yfiqbEO
— UCT SRC (@UCT_SRC) April 7, 2021
???? STATEMENT: Confronting racism head on.
We call on all students who are against white supremacy to join the call and confront racism head on in Brackenfell tomorrow. Those who have have ears and eyes have a debt. A debt to respond and debt we shall pay in attendance. pic.twitter.com/CW2ukBYwtm
— UCT SRC (@UCT_SRC) November 19, 2020
AfriForum Jeug Kaapstad Universiteit van Kaapstad
Swaar tye voorsien vir Padongelukfonds – prokureur
Video: Studente brand Njala met polisie binne-in
Afriforum BO!!!. Kry daai man wt di wittes wil uit he UIT DI UNIVERSITEIT
As ek Afriforum jeug is mors ek nie my tyd en geld op dit nie. Rassisme sal wel afbrand met die tyd want hulle eie mense steek dit aan die brand.
Hierdie uitlatings grens aan die mees absurde, want die ironie is dat hierdie irrasionele swartes allerande rassistiese uitlatings maak teen apartheid, maar dat dit hulle geensins pla om op ń universiteit te studeer wat juis deur die inisiatief van die apartheidsregering tot stand gebring is. Dit wys net hoe dubbelsinnig hierdie rampokkers is, en hoe irrasioneel hulle dink en redeneer. Miskien moet iemand vir hulle sê dat dit ń apartheidsuniversiteit is, dan gee hierdie opstokers dalk vanself pad.
Goed gedoen Afriforum jeug!! Daar is hoop vir ons.
Is tyd dat die egte regte Afrikaner studente by US, 'n streep in die sand trek en se "soe ver en nie verder nie!"